Og du har helt ret i at overskudsstrøm fra vindmøller er fint til opladning ad elbiler og brintproduktion, MEN lang det meste af tiden er det bare ikke overskudsproduktion som bruges, og det vil vare mange år før det vil være et godt argument for el/brint-bilen.

Jeg har da ikke påstået at elbiler vil køre på ren overskudsproduktion. Men vindmøllestrøm bliver da vel ikke mindre grønt af ikke at være overskudsproduktion - eller hva'?

Alt hvad man fylder på en elbil, eller et køleskab eller andet, hvor man har behov energi, er vel per definition ikke overskudsproduktion.

Men hvis vi skifter vores benzinslugere ud med elbiler, så bliver der behov for mere el. Dette behov kan dækkes med en vindmøllekapacitet, hvormed vores benzinforbrug er blevet erstattet af grøn strøm - som er mindst ligeså grønt som det du kalder "det grønneste der findes".

Hvis vi installerer vindmøllerne, uden at have elbilerne, så bliver der overskudsstrøm fra vindmøllerne - som hvis vi overfører et behov fra eksempelvis transportsektoren, kan dækkes af overskudsstrømmen - som så ikke er overskudsstrøm længere.

Det gælder også hvis vi bruger det til at øge produktionen af brint, som derfor heller ikke produceres på overskudsstrøm.

Pga den lave totalvirkningsgrad i at konvertere el til brint og tilbage igen, vil det dog næppe kunne svare sig at fremstille brint når elprisen er høj, så brintproduktion vil, hvis det bliver nogen nævneværdig forbrugskilde, blive indført som et af de nederste led i afsætningskæden.

Hvilket betyder at det el der bruges til brintfremstilling, ville have været 0 værd - altså overskudsstrøm - hvis ikke det blev brugt til brint.

... ligesom man kan sige om varmepatroner i fjernvarmeværkerne.

Udfra det synspunkt, er brint jo at betragte som et ekstremt billigt brændstof, som gør brintbilen til et konkurrencedygtigt transportmiddel, såfremt selve bilen kan komme ned i et mere normalt prisniveau.

Problemet er jo bare, at ingen ønsker at investere i vindmøller, hvis meningen er at en meget stor del af strømmen skal gå til at fremstille brint til så lav elpris.

... for at levere energi til hele den danske personbilpark, som kan have kørt 3 gange så langt på strømmen, hvis den bliver opladet på batteri-elbiler i stedet.

Så derfor argumenterer jeg slet ikke for elbiler, hvilket du vil se, hvis du læser min argumentation højere oppe i tråden ... hvor jeg faktisk skriver at en konventionel CNG-bil er ca ligeså grøn, men et langt billigere alternativ til en brintbil, der kører på dampreformeret naturgas.

Det samme gælder naturligvis hvis vi taler om bionaturgas, dvs begge lige grønne, CNG-bilen langt billigere.

Og de er selvfølgelig begge langt grønnere end hvis de kører på fossil naturgas, men der er altså bare ikke nok køer og grise i verden til at forsyne bilparken.

Jeg erkender at en CNG-bil på bionaturgas er omtrent ligeså grøn som en elbil på vindmøllestrøm, og den er også billigere, når der ses bort fra afgift-differencen - men den skal bruge 3 gange så meget energi til fremdrift.

Og det er af en ressource som vi kun har i meget begrænsede mængder, og som pt har en CoE omkring 43 øre/kWh, eller ca 150 øre pr kWh, når du korrigerer ift til virkningsgraden i en elbil, som kan køre på vindmøllestrøm til en CoE omkring 30 øre/kWh.

Så nej, den er ikke et konkurrencedygtigt alternativ til elbilen.